《拨棹子》
五代·尹鹗

风切切，深秋月，十朵芙蓉繁艳歇。小槛细腰无力，

空赢得，目断魂飞何处说¤

寸心恰似丁香结，看看瘦尽胸前雪。偏挂恨，少年抛掷。

羞睹见，绣被堆红闲不彻。

丹脸腻，双靥媚，冠子缕金装翡翠。将一朵，琼花堪比。

窠窠绣，鸾凤衣裳香窣地¤

银台蜡烛滴红泪，醁酒劝人教半醉。帘幕外，月华如水。

特地向，宝帐颠狂不肯睡。

作者简介：尹鹗（约公元896年前后在世）字不详，成都人。生卒年均不详，约唐昭宗乾宁中前后在世。事前蜀后主王衍，为翰林校书。累官至参卿。花间集称尹参卿，性滑稽，工诗词，与李珣友善，作风与柳永相近，今存十七首。词存《花间集》、《尊前集》中。今有王国维辑《尹参卿词》一卷。